Bybel 2020 praat Afrikááns; Eredienstye in die vakansie op Swakop en in Windhoek; bestel kersgeskenke aanlyn ... lees daarvan én meer in Feldmuis van 4 Desember 2020
Jaargang 17 - Uitgawe 47/2020 - Vrydag 4 Desember 2020
Op die foto (links) oorhandig Schalk Botha van Bybelgenootskap die 2020 vertaling aan die oudste lidmaat in die erediens verlede Sondag by Gereformeerde Kerk Windhoke, tannie Bettie Bronkhorst (94). Sy het dit simbolies namens die kerk van Jesus Christus ontvang van die Bybelgenootskap (Foto bo staan die personeel met die Bybels wat verskeep word), wat daarmee gesê het: Ons werk is gedoen - nou is die Woord in die hande van die kerk om dit praktyk van hulle lewens te maak. Op 94 versimboliseer tannie Bettie presies dit!
Op die foto bo is 3 van ons in Namibië (enigste 3 teenwoordig) wat meegewerk het aan die projek: Gene Lombaard (Intra-Vertaler en Literêre Adviseur) en Henriette van Wyk (kerklike leser), saam met Dr Schalk Botha van Bybelgenootskap wat self die eksegetiese onderbou vir die vertaalprojek gedoen het van die boek Prediker. Daar was nog verskeie ander medewerkers ui eie bodem, sommiges alreeds oorlede soos wyle Dr Henri Platt, of het verhuis soos dr Jannie Hunter, wat beide aan die vertalingswerk self gewerk het in di eOu Testament. Ander was besig self met Woordbediening soos ds Hector Jooste (NGK), drs Ernst Viljoen (APK) en Wynand Fourie (NGK), en dan kerklike lesers mee E Brockerhoff (Rynse kerk), Mandi Rittmann (Rynse Kerk) en Marina van Zyl (NGK).
CLF AANLYN WINKEL
Ons aanlynwinkel het na 'n aparte domein oorgeskuif, naamlik shop.clf.co.za om dit makliker en vinniger te maak om die produkte te vind waarna jy op soek is of meer inligting oor ander produkte te bekom en dit dan te bestel. Jy sal steeds toegang tot die aanlynwinkel (eHandel-domein) hê vanaf die normale CLF webtuiste - www.clf.co.za.
Die CLF webtuiste (www.clf.co.za) is verbeter met nog meer gratis hulpbronne om jou, kerke, bedieninge en gemeenskappe met Christelike inhoud te ondersteun, toe te rus en van inligting te bedien. Dit sluit in "gereedskapkiste" met allerlei "gereedskap" met die oog op die bediening en die hantering van sosiale kwessies, preke, toerusting van gemeenskappe, oordenkings en veel meer.
Hierdie gratis hulpbronne sal help met geestelike groei, onderrig en skoling, informele opleiding en om mense te motiveer en te inspireer met die hoop wat daar in ons Verlosser is
• Die week: 'n Annekdote uit 'n ringsnotule 1982 uit die Ring van die Noorde se wêreld. - Clem Marais
• Berrie Holtzhauzen van Alzheimers Dementia Namibia is voor verlede week ingelig dat sy breinskanderings wat 12 maande uitmakaar gedoen het bevestig dat hy die vroeë stadium van Alzheimer's betree het. Berrie is bekend as kampvegter vir lyers en het plekke vir sulke pasiënte ontwikkel. Ons dink aan hom en sy gesin wat nou aanpassings moet begin maak in die bediening waarvan hy die groot dryfkrag was. Ons harte gaan uit na hom wat skryf op sy fb blad: Ek is nie meer ADN se stigter ter wille van mense met Dementia... Ek is nou iemand wat met Dementia lewe en 'n Dementia persoon en aktivis vir mense met Dementia tot woorde en my menswees eendag heeltemal gesteel is deur die siekte.
• Dr Manus Olivier van Swakopmund se bestralingsbehandelings in die Kaap om die gewas wat weer in sy sinusse begin groei het die stryd aan te sê is goed op dreef. Hy is baie moedig, maar dit is uitdagend.
• Dr André Olivier se herstel na sy opersaie verlede week i ssodanig dat hy die Modertuur se vergadering Maandag sal kan bywoon en lei. Sy vrou, Retha sterk ook aan.
• Vir letterlik maande al vorder Mariaan Maritz treetjie vir treetjie op haar herstelpad – ons dink aan haar en Johannes wat die huisman, wasman, verpleër, versorger en voltydse dominee is.
• Retha Olivier, Aranos 08/12 081-556-7000 arolivier@iway.na
• Johann Serfontein, 06/12 081-124-2541 jfserf@afol.com.na
Ons Feldmuis leseres wens hulle van harte geluk!
Thijs kuier die week saam met dr Schalk Botha oor die adventstekste uit die ou testament soos Jesaja 7, 9, 40, 52, 55 ensovoorts. Die vraag is hoe help die tekste ons vandag as ons nadink oor die koms van die Christus en in die tussentyd? Luister eerskomende Sondag 6 Desember om 12:00 (of Dinsdag 08/12 om 09:30) en kuier saam met ons weer op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF op Potgooi
Kom klink 'n glasie jogurt, en sien watter voordele dit vir jou gesondheid inhou. Daar is ook 'n koekresep met drie idees – perfek vir Kersfees!
• In die kop geskiet, en oorleef – "Ek kon my aanvaller vergeef"
• "Ek lééf – ten spyte van my angsversteuring"
Gideon van der Watt Voorsitter van Christelike Lektuurfonds skryf oor: Week van Gebed 2021
Die reeks besin vanuit die Skrif oor gebed in ons "binneste kamer" – die wensenlike fasette van 'n seënryke gebedslewe. Dit is goed as individuele gelowiges, gemeentes in die NG Kerkfamilie en gerus ook gemeentes uit ander kerkgenootskappe die jaar 2021 kan ingaan met 'n nadenke oor en 'n oefening in die intimiteit van gebed in ons binneste kamer.
Vandaar uit kan ons dan elke dag die nuwe uitdagings van 2021 aanpak, getroos, versterk, gelei en geborge in 'n innige verhouding met ons Here.
In die jaar 2021 en 2022 herdenk ons ook die koms van 'n klompie Skotse predikante, en spesifiek die koms van Ds Andrew Murray snr., na Suid Afrika, 200 jaar gelede. Hierdie groep leraars en hulle nasate het 'n onberekenbare groot bydrae gelewer in die groei van die NG Kerk, die planting van nuwe kerke en die uitbreiding van die koninkryk van God in Suid Afrika en tot diep in Afrika.
Hulle het 'n bepaalde teologiese- en geestestroming gevestig, 'n evangeliese vroomheid waarin die klem veral ook op 'n volgehoue gebedslewe val.
Oor die vele fasette van gebed het die bekende Dr Andrew Marray jnr. omvangryk geskryf, maar 'n "kragtige" en volgehoue gebedsdissipline het ook sy eie lewe gekenmerk; juis daarom kon hy soveel vermag! Hierdie reeks sluit daarom ook nou aan by die nadenke van Dr Andrew Murray.
By the co-author of the best-selling book "Jesus Freaks," this daily devotional features hundreds of stories of ancient to modern-day believers--many of whose stories are published here for the first time--who sacrificed everything for Christ. Each true account concludes with a life application and a Bible verse to challenge you to live out your own extreme devotion.
Sien omslag hieronder:
Bid vir Koeweit
Die bekering vanuit Islam tot 'n ander geloof in Koeweit word nie amptelik erken nie en sal waarskynlik tot regsprobleme lei. Koeweitse gelowiges vanuit 'n Moslem-agtergrond ervaar druk van hul families om hul geloof te verloën en terug te keer na Islam. Hulle loop die risiko van diskriminasie, teistering, om deur die polisie dopgehou te word en intimidasie deur waaksame groepe.
Klik hier om meer te lees, en om nuttige gebedskyfies af te laai, sodat jy saam met ons kan bid vir ons broers en susters in Koeweit.
• "Mense is baie ontvanklik teenoor die Evangelie. Ons het gesien hoe God 'n groot werk doen en baie mense het Christus aanvaar. Hou ons asseblief in julle gebede, want God is besig om wonderlike werk te doen."– Emmanuel*, 'n pastoor van die Arabiese Skiereiland
Feldmuis vertrou dat hierdie kersgety ons almal sal help om te ontdek dat die grootte van die kerboompie en geskenkpakkie net heenwys na die GROOTSTE KERSGESKENK waaroor die engelekoor oor Bethlenem se velde gejubel het!